cyanic-selkie/wikianc huggingface dataset:
ชาล็อตฮอร์เน็ตส์
ประวัติ
เมื่อทีมชาล็อตฮอร์เนตส์ย้ายไปที่เมืองนิวออลีนส์ เมืองชาล็อตและลีกเอ็นบีเอตกลงที่จะสร้างทีมใหม่ในชาล็อตในฤดูกาล 2004-05 มีหลายกลุ่มรวมทั้งอดีตนักกีฬาชื่อดังจากทีมบอสตัน เซลติกส์ ลาร์รี เบิร์ด ก็เข้าเสนอตัว สุดท้ายกลุ่มที่นำโดยเศรษฐีพันล้าน โรเบิร์ต แอล จอห์นสัน จากธุรกิจเคเบิลทีวีสถานี BET (Black Entertainment TV) ก็ได้ชัยชนะ ชื่อบ็อบแคทส์ก็มาจาก จอห์นสัน เพราะ บ็อบ เป็นชื่อเล่นของโรเบิร์ต
เอ็นบีเอจัดให้บ็อบแคทส์คัดตัวผู้เล่นจากทีมอื่น ๆ หรือที่เรียกกันว่า expansion draft เมื่อ 22 มิถุนายน ค.ศ. 2004 (พ.ศ. 2547) ได้ผู้เล่นอายุน้อยที่มีพรสวรรค์เช่น เจอรัล วอลเลส (Gerald Wallace) และยังได้ดราฟผู้เล่น เอเมกา โอกาฟอร์ (Emeka Okafor) ซึ่งได้รางวัลผู้เล่นหน้าใหม่ยอดเยี่ยมแห่งปีเมื่อหมดฤดูกาลแรก
เกมแรกที่แข่งของทีม ผลปรากฏว่าแพ้วอชิงตัน วิซารดส์ ด้วยคะแนน 96 ต่อ 103 ในวันที่ 4 พฤศจิกายน ค.ศ. 2004 บ็อบแคทส์ชนะครั้งแรกในประวัติศาสตร์ของแฟรนไชส์ด้วยคะแนน 111 ต่อ 100 กับทีมออร์แลนโดแมจิก
ส่วนปี ค.ศ. 2005 ได้ดราฟ เรย์มอน เฟลตัน (Raymond Felton) ฌอน เมย์ (Sean May) บ็อบแคทส์ตั้งความหวังกับผู้เล่นเหล่านี้ รวมไปถึงโอกาฟอร์ ว่าจะเป็นรากฐานของความสำเร็จในอนาคต
เสื้อนักกีฬาที่รีไทร์
ไม่มี
นัม จู-ฮย็อก
นัม จู-ฮย็อก (남주혁; เกิด 22 กุมภาพันธ์ ค.ศ. 1994) เป็นนักเดินแบบและนักแสดงชาวเกาหลีใต้ เริ่มต้นอาชีพด้วยการเป็นนายแบบและปรากฏตัวในมิวสิกวิดีโอหลายเพลงก่อนที่จะเปิดตัวทางโทรทัศน์ในปี ค.ศ. 2014 ด้วยละครเรื่อง เจ้าหญิงเงือกน้อย เขามีชื่อเสียงโด่งดังจากบทบาทในละครทางโทรทัศน์เรื่องชีวิตใหม่ หัวใจไม่ลืมรัก (2015) และนับตั้งแต่นั้นมาก็มีชื่อเสียงจากบทบาทนำในละครเรื่อง นางฟ้านักยกน้ำหนักคิมบ๊กจู (2016), ข้ามมิติ ลิขิตสวรรค์ (2016), ดวงใจฮาแบ็ค (2017), ประกายจ้าในตาเธอ (2019), ครูพยาบาลแปลก ปีศาจป่วน (2020), สตาร์ทอัพ (2020) และ ยี่สิบห้า ยี่สิบเอ็ด (2022)
ชาล็อตฮอร์เน็ตส์
สถิติฤดูกาลที่ดี/แย่ที่สุด
เพิ่งเล่นได้แค่ฤดูกาลเดียวคือ 2004-05 (ชนะ 18 แพ้ 64)
นัม จู-ฮย็อก
2013–14: วายจีเคพลัส และปรากฏตัวในมิวสิกวิดีโอ
นัม จู-ฮย็อกเริ่มมีผลงานในปี ค.ศ. 2013 กับการเป็นนายแบบให้กับ SONGZIO Homme Spring / Summer 2014 และในปี ค.ศ. 2014 ก็ได้เซ็นสัญญากับวายจีเอ็นเตอร์เทนเมนต์
2015–ปัจจุบัน: ความนิยมเพิ่มขึ้น
ในปี ค.ศ. 2015 นัม จู-ฮย็อกได้ไปออกรายการวาไรตีโชว์ ออฟทูสคูล ออกอากาศทางช่องเจทีบีซี ในตอนที่ 1 ถึง 39 ในปี ค.ศ. 2015 เขาได้รับบทเป็นบทนำในละครเรื่อง ชีวิตใหม่ หัวใจไม่ลืมรัก ออกอากาศช่องเคบีเอส 2
ในปี ค.ศ. 2016 ได้รับบทสนับสนุนในละครเรื่อง ชีสอินเดอะแทร็ป ออกอากาศทางช่องทีวีเอ็น ตามมาด้วยละครเรื่อง ข้ามมิติ ลิขิตสวรรค์ ออกอากาศทางช่องเอสบีเอส ในปีเดียวกันเขาได้รับบทเป็นจุนฮย็อง ใน นางฟ้านักยกน้ำหนักคิมบ๊กจู แสดงคู่กับอี ซ็อง-กย็องออกอากาศทางช่องเอ็มบีซี
ในปี ค.ศ. 2017 นัม จู-ฮย็อกได้รับบทฮาแบ็คในละครเรื่อง ดวงใจฮาแบ็ค
ในปี ค.ศ. 2018 เขาได้รับโอกาสในการแสดงภาพยนตร์เป็นครั้งแรกในเรื่อง มหาศึกพิทักษ์อันซี เป็นภาพยนตร์ประวัติศาสตร์ ซึ่งได้รับการตอบรับที่ดี ทำให้เขาได้รับรางวัลนักแสดงชายดีเด่นจากการประกาศรางวัลบลูดรากอนฟิล์ม
ในปี ค.ศ. 2019 นัม จู-ฮย็อกได้ร่วมแสดงในละครแนวโรแมนติกแฟนตาซี เรื่อง ประกายจ้าในตาเธอ ซึ่งได้รับการตอบรับในด้านการแสดงที่ดี
ในปี ค.ศ. 2020 นัม จู-ฮย็อกได้ตัดสินใจย้ายค่ายจากวายจีเอ็นเตอร์เทนเมนต์ไปค่ายแมเนจเมนต์ซูป ในปีนี้เขาได้รับบทนำในละครเน็ตฟลิกซ์ เรื่อง ครูพยาบาลแปลก ปีศาจป่วน และในละครช่องทีวีเอ็นเรื่อง สตาร์ทอัพ ในปีเดียวกันได้แสดงในภาพยนตร์โรแมนติกเรื่อง โจเซ่ ภาพยนตร์จากการผลิตซ้ำของภาพยนตร์ญี่ปุ่นเรื่อง โจเซ่ กับเสือและหมู่ปลา โดยร่วมแสดงกับฮัน จี-มิน ซึ่งเคยร่วมงานกันในละคร ประกายจ้าในตาเธอ
จากนั้นนัม จู-ฮย็อกก็ได้ร่วมงานกับคิม แท-รี ในบทบาทนำในละครเรื่อง ยี่สิบห้า ยี่สิบเอ็ด ทางช่องทีวีเอ็น เป็นละครบอกเล่าเรื่องราวความรักระหว่างชายหญิงที่พบกันท่ามกลางวิกฤตไอเอ็มเอฟในปี ค.ศ. 1998 ซึ่งฉายในเดือนกุมภาพันธ์ ค.ศ. 2022 เขาได้รับคำวิจารณ์ชื่นชมจากการแสดงในตัวละครแพ็ค อี-จิน สื่อเกาหลีโอเซนอ้างถึงนัม จู-ฮย็อกว่าเป็น "สัญลักษณ์ของเยาวชน" ในขณะที่พวกเขายกย่องทักษะการแสดง ซึ่งสร้างสิ่งที่เรียกว่าซินโดรม "ความเจ็บปวดของจูฮย็อก" นักเขียนคิม โบ-รา กล่าวถึง "ร่างกายที่แข็งแรง ภาพลักษณ์ที่ดูอบอุ่น และความรู้สึกที่ลึกซึ้ง" ซึ่งทำให้เขา "ดูเหมือนตัวละครในการ์ตูนวัยรุ่น" คิมเสริมว่า "น้ำเสียงที่อบอุ่นและน่ารักของ [นัม] ทำให้หัวใจของผู้ชมสั่นไหวและตกหลุมรักแพ็ค อี-จิน"
นัม จู-ฮย็อกได้เริ่มการแสดงในภาพยนตร์เรื่องแค้นเดือดคนดุ‎ ซึ่งเข้าฉายในโรงภาพยนตร์เมื่อวันที่ 26 ตุลาคม ค.ศ. 2022 เขารับบทเป็นชายหนุ่มที่ช่วยผู้ป่วยอัลไซเมอร์ในการแก้แค้น การแสดงของเขาได้รับการอธิบายว่าเป็นการแสดงที่สามารถ "แสดงความเห็นอกเห็นใจที่ก้าวข้ามรุ่นสู่รุ่นในแบบที่มีแต่ [นัม] เท่านั้นที่ทำได้"
ทูตตราสินค้า
ในเดือนพฤศจิกายน ค.ศ. 2017 นัม จู-ฮย็อกได้เซ็นสัญญาเป็นทูตตราสินค้าเสื้อผ้ากับเพนช็อปป์ ในเดือนเมษายน ค.ศ. 2019 เขาได้เป็นทูตตราสินค้า ดียอร์เมน ของเอเชีย
การกุศล
เมื่อวันที่ 6 เมษายน ค.ศ. 2019 มีรายงานว่านัม จู-ฮย็อกบริจาคเงินประมาณ 30 ล้านวอนให้กับสมาคมบรรเทาสาธารณภัยแห่งชาติโฮปบริดจ์ สำหรับผู้ที่ตกเป็นเหยื่อของไฟป่าจังหวัดคังว็อน ในเกาหลีใต้ ในเดือนกุมภาพันธ์ ค.ศ. 2020 เขาบริจาคเงิน 50 ล้านวอนให้กับหีบชุมชนสวัสดิการสังคมแทกู เพื่อใช้สำหรับอุปกรณ์กักกันและการสนับสนุนทางการแพทย์ที่จำเป็นในการป้องกันโควิด-19
รับราชการทหาร
ในวันที่ 17 ตุลาคม ค.ศ. 2022 มีรายงานว่านัม จู-ฮย็อกจะเข้ากรมในเดือนธันวาคม หน่วยงานได้ยืนยันในภายหลังว่า เขามีกำหนดเข้ารับราชการทหารภาคบังคับในเดือนธันวาคม แต่ยังไม่ได้รับหมายเรียกอย่างเป็นทางการ เมื่อวันที่ 31 มกราคม ค.ศ. 2023 มีการยืนยันว่านัม จู-ฮย็อกจะเข้าร่วมกองกำลังตำรวจทหารกองบัญชาการป้องกันเมืองหลวงในฐานะหน่วยปราบจลาจลของเจ้าหน้าที่ตำรวจทหารในวันที่ 20 มีนาคม ค.ศ. 2023
จังหวัดสุโขทัย
สุโขทัย (เดิมสะกดว่า ศุโขไทย) เป็นจังหวัดหนึ่งในภาคกลางตอนบนหรือบางแห่งแบ่งเป็นภาคเหนือตอนล่าง ของประเทศไทย มีอาณาเขตติดต่อกับจังหวัดแพร่ อุตรดิตถ์ พิษณุโลก กำแพงเพชร ตาก และลำปาง (เรียงตามเข็มนาฬิกาจากด้านเหนือ) มีแม่น้ำสายสำคัญไหลผ่านคือแม่น้ำยม เป็นที่ตั้งอาณาจักรแรกของชนชาติไทยเมื่อกว่า 700 ปีที่ผ่านมา คำว่า "สุโขทัย" มาจากคำสองคำคือ "สุข+อุทัย" มีความหมายว่า "รุ่งอรุณแห่งความสุข "
สมัยราชธานีสุโขทัยและอยุธยา
ในอดีต สุโขทัยเป็นรัฐหนึ่งที่ตั้งอยู่บนที่ราบลุ่มแม่น้ำยม สถาปนาขึ้นราวพุทธศตวรรษที่ 18 ในฐานะสถานีการค้าของรัฐละโว้ ต่อมาเมื่อจักรวรรดิขแมร์และอาณาจักรพุกามเสื่อมอำนาจ ทำให้เกิดรัฐใหม่ขึ้นเป็นจำนวนมากในเวลาไล่เลี่ยกัน ราวปี 1782 พ่อขุนบางกลางหาวและพ่อขุนผาเมืองได้ร่วมกันกระทำการยึดอำนาจจากขอมสบาดโขลญลำพงเป็นผลสำเร็จ และได้สถาปนาเอกราชให้รัฐสุโขทัยเป็นอาณาจักรสุโขทัย โดยพ่อขุนบางกลางหาวราชาภิเษกขึ้นเป็นพระมหากษัตริย์สุโขทัยพระองค์แรกของอาณาจักรสุโขทัย หลังจากประสบปัญหาทั้งจากปัญหาภายนอกและภายในและการแทรกแซงจากอยุธยา ต่อมาอาณาจักรสุโขทัยถูกรวมเป็นส่วนหนึ่งของอาณาจักรอยุธยาไปในที่สุด
ในสมัยของสมเด็จพระบรมไตรโลกนาถ สุโขทัยถูกกำหนดให้เป็นหัวเมืองชั้นนอก หรือ เมืองพระยามหานคร มีการกำหนดเป็นเมืองเอก โท หรือตรี ตามลำดับความสำคัญ ภายหลังการเสียกรุงครั้งที่หนึ่ง และหลังประกาศอิสรภาพ และหลังจากชนะศึกที่แม่น้ำสะโตงแล้ว พระนเรศวรโปรดให้เทครัวหัวเมืองเหนือทั้งปวง (เมืองพระพิษณุโลกสองแคว เมืองสุโขทัย เมืองพิชัย เมืองสวรรคโลก เมืองกำแพงเพชร เมืองพิจิตร และเมืองพระบาง) ลงมาไว้ที่อยุธยา เพื่อเตรียมรับศึกใหญ่ พิษณุโลกและหัวเมืองเหนือทั้งหมดจึงกลายเป็นเมืองร้าง หลังจากเทครัวไปเมืองใต้ ผ่านไป 8 ปี พิษณุโลกได้ถูกฟื้นฟูอีกครั้ง แต่ถือเป็นเมืองเอกในราชอาณาจักร มิใช่ราชธานีฝ่ายเหนือ และเปลี่ยนสุโขทัยจากหัวเมืองชั้นนอก เป็นหัวเมืองชั้นโท คือเมืองพระยามหานครที่มีความสำคัญรองลงมา มีอยู่ 6 หัวเมือง ทางเหนือมีสวรรคโลก สุโขทัย กำแพงเพชร และเพชรบูรณ์ เพื่อรวมอำนาจเข้าสู่ส่วนกลาง
สมัยรัตนโกสินทร์
หลังปี พ.ศ. 2459 คำว่า "จังหวัด" ได้กลายเป็นคำที่เรียกหน่วยการปกครองระดับต่ำกว่ามณฑลแทนคำว่า "เมือง" เพื่อแยกความกำกวมจากคำว่าเมืองที่ใช้เรียกที่ตั้งศูนย์กลางการปกครองของจังหวัด (อำเภอเมือง) ทำให้ "เมืองสุโขทัย" ได้เปลี่ยนเป็น "จังหวัดสุโขทัย"
ปี พ.ศ. 2474 พระบาทสมเด็จพระปกเกล้าเจ้าอยู่หัว มีพระบรมราชโองการ ยุบเลิกบางมณฑลและบางจังหวัด โดย จังหวัดสุโขทัย ถูกยุบเลิกและโอน อำเภอสุโขทัยธานี อำเภอบ้านไกร อำเภอคลองตาล กิ่งอำเภอลานหอย กิ่งอำเภอโตนด มาขึ้นการปกครอง จังหวัดสวรรคโลก
ในรัชสมัยพระบาทสมเด็จพระมงกุฎเกล้าเจ้าอยู่หัว ภายหลังการเปลี่ยนแปลงการปกครอง เมื่อมีการตราพระราชบัญญัติการบริหารราชการส่วนภูมิภาค พุทธศักราช 2476 ขึ้น ทำให้ จังหวัด กลายเป็นเขตการปกครองย่อยของประเทศไทยที่มีระดับสูงที่สุด
ปี พ.ศ. 2482 ได้เปลี่ยนแปลงชื่อจังหวัดสวรรคโลก เป็นจังหวัดสุโขทัย และ สุโขทัยก็มีสถานะเป็น จังหวัดสุโขทัย นับแต่นั้นเป็นต้นมา
ภูมิประเทศ
พื้นที่ส่วนใหญ่ของจังหวัดสุโขทัยจะเป็นที่ราบลุ่ม ทางตอนเหนือและตอนใต้ของจังหวัดมีลักษณะเป็นที่ราบสูง มีเขาหลวงเป็นภูเขาที่มีความสูงที่สุด วัดจากระดับน้ำทะเลมีความสูงประมาณ 1,200 เมตร โดยมีแนวภูเขายาวเป็นพืดทางด้านทิศตะวันตก ส่วนพื้นที่ตอนกลางของจังหวัดจะเป็นที่ราบ มีแม่น้ำยมไหลผ่านจากทิศเหนือจรดทิศใต้ ผ่านอำเภอศรีสัชนาลัย อำเภอสวรรคโลก อำเภอศรีสำโรง อำเภอเมืองสุโขทัย และอำเภอกงไกรลาศ ช่วงที่ไหลผ่านจังหวัดสุโขทัยยาวประมาณ 170 กิโลเมตร
ภูมิอากาศ
จังหวัดสุโขทัยตั้งอยู่ทางภาคเหนือตอนล่าง ซึ่งลึกเข้ามาในแผ่นดิน จึงมีอุณหภูมิค่อนข้างสูง เกือบตลอดปี อุณหภูมิเฉลี่ยทั้งปี 27.9 องศาเซลเซียส ในฤดูร้อนอากาศร้อนอบอ้าว อุณหภูมิสูงสุดเฉลี่ย 33.8 องศาเซลเซียส โดยมีอากาศร้อนที่สุดอยู่ในเดือนเมษายน ซึ่งเคยตรวจอุณหภูมิสูงที่สุดได้ 44.5 องศาเซลเซียส เมื่อวันที่ 11 พฤษภาคม 2559 ส่วนในฤดูหนาวอากาศมีอากาศหนาวเย็นโดยทั่วไป อุณหภูมิต่ำสุดเฉลี่ย 23.0 องศาเซลเซียส โดยมีอากาศหนาวที่สุดอยู่ในเดือนมกราคม ซึ่งเคยตรวจอุณหภูมิต่ำที่สุดได้ 5.5 องศาเซลเซียส เมื่อวันที่ 4 มกราคม 2517
การปกครองส่วนท้องถิ่น
องค์กรปกครองส่วนท้องถิ่นที่บริหารทั้งพื้นที่ของจังหวัดสุโขทัย คือ องค์การบริหารส่วนจังหวัดสุโขทัย และมีองค์กรปกครองส่วนท้องถิ่นระดับพื้นฐาน 90 แห่ง ประกอบด้วย เทศบาลเมือง 3 แห่ง ได้แก่ เทศบาลเมืองศรีสัชนาลัย เทศบาลเมืองสวรรคโลก และเทศบาลเมืองสุโขทัยธานี, เทศบาลตำบล 18 แห่ง และองค์การบริหารส่วนตำบล 69 แห่ง
ทางถนน
จังหวัดสุโขทัยมีระยะห่างจากกรุงเทพมหานครอยู่ประมาณ 427 กม. มีทางหลวงสายสำคัญที่ตัดผ่าน ได้แก่ ทางหลวงแผ่นดินหมายเลข 12 ซึ่งเป็นถนนสายเศรษฐกิจตะวันออก-ตะวันตก เชื่อมต่อกับจังหวัดตากและจังหวัดพิษณุโลก, ทางหลวงแผ่นดินหมายเลข 101 เชื่อมต่อกับจังหวัดกำแพงเพชรและจังหวัดแพร่, และทางหลวงแผ่นดินหมายเลข 102 เชื่อมต่อกับจังหวัดอุตรดิตถ์ สามารถเดินทางได้ด้วย รถส่วนตัวและรถสาธารณะ เช่น รถทัวร์ รถประจำทาง รถตู้ สามารถขึ้นได้ที่ สถานีขนส่งผู้โดยสารจังหวัดสุโขทัย และจุดจอดรับทั่วจังหวัดในแต่ละอำเภอ
ทางราง
ในสุโขทัย มีสถานีรถไฟ 2 แห่ง ได้แก่ สถานีรถไฟสวรรคโลก อำเภอสวรรคโลก และสถานีรถไฟคลองมะพลับ อำเภอศรีนคร โดยเป็นทางรถไฟสายรองที่แยกออกจากเส้นทางรถไฟสายเหนือจาก สถานีชุมทางบ้านดารา ปัจจุบันได้หยุดวิ่งทำการชั่วคราว
ทางอากาศ
มี ท่าอากาศยานสุโขทัย หรือ สนามบินสุโขทัย ตั้งอยู่ในเขต 3 ตำบล คือ ต.ท่าทอง ต.คลองกระจง และ ต.ย่านยาว อ.สวรรคโลก จังหวัดสุโขทัย ให้บริการโดย บางกอกแอร์เวย์ส ของ บริษัท การบินกรุงเทพ จำกัด โดยมีเส้นทางคือ กรุงเทพ/สุวรรณภูมิ-สุโขทัย 4 เที่ยวทุกวัน
การศึกษา
ดูบทความหลักที่:รายชื่อโรงเรียนในจังหวัดสุโขทัย
สถานศึกษาในจังหวัดสุโขทัยมีทั้งหมด 380 แห่ง แบ่งได้ดังนี้ *สำนักงานเขตพื้นที่การศึกษาประถมศึกษา สุโขทัย แบ่งเป็นสองเขต ดูบทความหลักที่:รายชื่อโรงเรียนในจังหวัดสุโขทัย*
โรงเรียนมัธยมประจำอำเภอ
เมืองสุโขทัย :     โรงเรียนสุโขทัยวิทยาคม (โรงเรียนประจำจังหวัดสุโขทัย), โรงเรียนอุดมดรุณี
บ้านด่านลานหอย : โรงเรียนบ้านด่านล่านหอยวิทยา
ศรีสำโรง :           โรงเรียนศรีสำโรงชนูปอุปถัมภ์
คีรีมาศ :              โรงเรียนคีรีมาศพิทยาคม
สวรรคโลก :         โรงเรียนสวรรค์อนันต์วิทยา
ศรีนคร :              โรงเรียนศรีนคร
ศรีสัชนาลัย :        โรงเรียนเมืองเชลียงวิทยา
ทุ่งเสลี่ยม :          โรงเรียนทุ่งเสลี่ยมชนูปถัมภ์
สาธารณสุข
จังหวัดสุโขทัยมีโรงพยาบาลอยู่กระจายทั่วจังหวัด โดยมีโรงพยาบาลประจำจังหวัดทั่วไปหรือโรงพยาบาลประจำอำเภอขนาดใหญ่ อยู่สองแห่ง ได้แก่ โรงพยาบาลสุโขทัย(โรงพยาบาลประจำจังหวัด) และ โรงพยาบาลศรีสังวรสุโขทัย(โรงพยาบาลประจำอำเภอขนาดใหญ่) และโรงพยาบาลขนาดอื่นๆอีก 130 แห่ง
เศรษฐกิจ
จังหวัดสุโขทัยเป็นจังหวัดขนาดกลาง มีประชากรอยู่ทั้งหมด 585,352 คน เป็นลำดับที่ 43 ของประเทศไทย ความหนาแน่น 88.74 คนต่อตารางกิโลเมตร มีจำนวนแรงงานทั้งสิ้น 336,555 คน มีผลิตภัณฑ์มวลรวมจังหวัดทั้งหมด 47,000 ล้านบาท คิดเป็นร้อยละ 0.3 ของประเทศไทย ผลิตภัณฑ์มวลรวมจังหวัดต่อหัว 77,681 บาทต่อปี หรือ 6,473 บาทต่อเดือน
โครงสร้างเศรษฐกิจของจังหวัดสุโขทัยแบ่งเป็นภาคบริการ 53%, ภาคเกษตร 35% และภาคอุตสาหกรรม 12% ปัจจัยขับเคลื่อนเศรษฐกิจที่สำคัญได้แก่ สินค้าเกษตรพืชเศรษฐกิจ การท่องเที่ยว การบริการ และการใช้จ่ายภาครัฐ โดยมีการลงทุนจากภาครัฐประมาณ 3,253 ล้านบาทต่อปี
การท่องเที่ยว
จังหวัดสุโขทัยมีนักท่องเที่ยวทั้งในและต่างประเทศรวมทั้งสิ้น 926,877 คน แบ่งเป็นจากในประเทศ 850,448 คน และจากต่างประเทศ 76,429 คน โดยทำรายได้จากผู้เยี่ยมเยือนทั้งหมด 2,047 ล้านบาท ส่วนมากมีจุดหมายปลายทางที่ อุทยานประวัติศาสตร์สุโขทัย และอุทยานประวัติศาสตร์ศรีสัชนาลัย
งานลอยกระทงเผาเทียนเล่นไฟ
จะจัดขึ้นช่วงปลายเดือนตุลาคม ถึง เดือนพฤศจิกายนของทุกๆปี ณ อุทยานประวัติศาสตร์สุโขทัย อ.เมืองสุโขทัย โดยจะมีกิจกรรมการจัดตลาดปสาน, การประกวดนางนพมาศ, การแสดงนาฏศิลป์ไทย, ลอยกระทง และยังมีการแสดงพลุ ตะไล ไฟพะเนียง ของทุกวันตลอดการจัดงาน
งานประเพณีแห่น้ำขึ้นโฮง
จัดขึ้นในวันที่ 18-19เมษายนของทุกปี ณ บริเวณลานอนุสาวรีย์เจ้าพ่อ เมืองด้ง ต.บ้านตึก อ.ศรีสัชนาลัย การจัดงานจัดขึ้นเพื่อเป็นการยกย่องเชิดชู “หมื่นนคร” หรือ “เจ้าพ่อเมืองด้ง” ผู้สร้างเมืองด้ง
งานหมากม่วงหมากปรางและงานของดีศรีสวรรคโลก
จัดขึ้นระหว่าง เดือนมีนาคม ถึง เดือนเมษายน ณ บริเวณหน้าที่ว่าการอำเภอสวรรคโลก อ.สวรรคโลก เพื่อส่งเสริมการท่องเที่ยวเชิงเกษตร และเพิ่มช่องทางการจำหน่ายผลผลิตทางการเกษตรโดยเฉพาะมะม่วง มะปราง ซึ่งเป็นผลไม้ที่มีชื่อเสียงและมีผลผลิตเป็นจำนวนมากของอำเภอสวรรคโลก
งานประเพณีสงกรานต์และเทศกาลอาหารเมืองสวรรคโลก
จัดขึ้นทุกวันที่ 11-15 เมษายน ของทุกปี ไหว้พระ 3 ฤทธิ์ จัดขึ้นเพื่ออนุรักษ์และส่งเสริมประเพณีอันดีงามให้แก่ประชาชน ส่งเสริมอาชีพสร้างรายได้ให้แก่ประชาชนในท้องถิ่น และส่งเสริมการท่องเที่ยวเมืองสวรรคโลก ณ สวนสุขภาพเฉลิมพระเกียรติ 84 พรรษา ตรงข้ามที่ว่าการอำเภอสวรรคโลก
งานวันพิชิตยอดเขาหลวง
เป็นงานประจำปีที่จังหวัดสุโขทัยจัดให้นักท่องเที่ยวและประชาชนทั่วไป ได้เดินทางขึ้นสู่ยอดเขาหลวงในอุทยานแห่งชาติรามคำแหง อำเภอคีรีมาศ
Termitodesmidae
Termitodesmidae เป็นสกุลของกิ้งกือที่อยู่ในวงศ์ Glomeridesmida.
สปีชีส์ในสกุล ได้แก่:
วังบูรพาภิรมย์
วังบูรพาภิรมย์ เป็นวังที่พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างขึ้นพระราชทาน สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช พระเจ้าลูกยาเธอพระองค์สุดท้องในสมเด็จพระเทพศิรินทราบรมราชินี เมื่อ พ.ศ. 2418
พื้นที่บริเวณนี้เป็นวังเก่ามาแต่ต้นกรุงรัตนโกสินทร์ เจ้านายที่เคยประทับที่นี่ล้วนเป็นพระบรมวงศ์ชั้นผู้ใหญ่ที่ได้รับมอบหมายให้มารักษาพระนครด้านทิศตะวันออก ได้แก่ สมเด็จพระเจ้าบรมวงศ์เธอ กรมพระยาเดชาดิศร, พระเจ้าบรมวงศ์เธอ กรมหมื่นนรินทรพิทักษ์, พระสัมพันธวงศ์เธอ กรมหมื่นนเรนทรบริรักษ์, พระเจ้าบรมวงศ์เธอ กรมหมื่นภูบาลบริรักษ์ และพระสัมพันธวงศ์เธอ กรมหมื่นนรินทรเทพ เมื่อมีการสร้างวังใหม่ในรัชกาลที่ 5 จึงได้รับพระราชทานนามซึ่งหมายถึง  "วังที่อยู่ทางทิศตะวันออก" คือ วังบูรพาภิรมย์ หรือ วังบูรพา
วังบูรพาภิรมย์ได้รับการออกแบบโดยนายโจอาคีโน กรัสซี (Gioachino Grassi) สถาปนิกชาวอิตาลี-ออสเตรีย เป็นสถาปัตยกรรมผสมผสานแนวอาณานิคม สร้างเป็นพระตำหนักใหญ่สูง 2 ชั้น ประกอบด้วยอาคาร 3 หลัง เนื้อที่กว้างขวางตั้งแต่ริมถนนตรงป้อมมหาไชยจนถึงสะพานเหล็ก ใช้เวลาสร้าง 6 ปี ตั้งแต่เริ่มวางศิลาฤกษ์เมื่อวันแรม 4 ค่ำ เดือน 4 ปีกุนสัปตศก จุลศักราช 1237 ตรงกับวันที่ 19 มีนาคม พ.ศ 2418
เมื่อสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จมาประทับ ณ วังนี้แล้ว โปรดให้จัดงานเลี้ยงสังสรรค์อยู่เสมอ พระบาทสมเด็จพระจุลจอมเกล้าเจ้าอยู่หัวก็เสด็จพระราชดำเนินมางานเต้นรำที่นี่อยู่เสมอ นอกจากนี้ วังนี้ยังเคยใช้เป็นที่รับรองรพินทรนาถ ฐากูร ปราชญ์ชาวอินเดีย เมื่อครั้งมาบรรยายในประเทศไทย
หลังจากสมเด็จพระราชปิตุลา บรมพงศาภิมุข กรมพระยาภาณุพันธุวงศ์วรเดช เสด็จทิวงคตในปี พ.ศ. 2471 วังนี้ก็ซบเซาลง ทายาทของท่านให้เช่าเป็นที่ตั้งโรงเรียนสตรีภานุทัต ในช่วงสงครามโลกครั้งที่ 2 และหลังสงครามสงบลง ก็ใช้เป็นอาคารเรียนของโรงเรียนพณิชยการพระนคร
เมื่อ พ.ศ. 2495 ทายาทราชสกุลภาณุพันธุ์ได้ขายวังบูรพาให้เอกชน คือนายโอสถ โกศิน ในราคา 12 ล้าน 2 หมื่นบาท  มีการรื้อวังออก เพื่อสร้างเป็นศูนย์การค้าและโรงภาพยนตร์สามแห่ง คือโรงภาพยนตร์คิงส์ โรงภาพยนตร์ควีนส์ และโรงภาพยนตร์แกรนด์ ทำพิธีเปิดเมื่อวันที่ 30 มกราคม พ.ศ. 2497 เมื่อรวมกับตลาดมิ่งเมือง (ปัจจุบันคือศูนย์การค้าดิโอลด์สยามพลาซ่า) และโรงภาพยนตร์อีกแห่งหนึ่งคือ ศาลาเฉลิมกรุง ซึ่งสร้างขึ้นเพื่อเฉลิมฉลองกรุงรัตนโกสินทร์ครบ 150 ปี ในปี พ.ศ. 2475 จึงนับว่าย่านนี้เป็นย่านการค้าที่ใหญ่ที่สุดในสมัยนั้น
ในช่วง พ.ศ. 2499–2500 ย่านนี้ได้กลายเป็นแหล่งชุมนุมของวัยรุ่นหนุ่มสาวทันสมัย เรียกว่าเป็น โก๋หลังวัง ซึ่งหมายถึงวังบูรพานั่นเอง ทุกวันนี้ศูนย์การค้าและโรงภาพยนตร์เหล่านั้นล้วนเลิกกิจการไปหมดแล้ว แต่ย่านดังกล่าวก็ยังคงเป็นที่รู้จักกันในชื่อ วังบูรพา
สิงโตวังบูรพา
ด้านหน้าวังบูรพาภิรมย์ มีรูปปั้นสิงโตสีน้ำตาลแดงขนาดใหญ่อยู่คู่หนึ่ง เมื่อมีการรื้อวัง ได้มีการย้ายสิงโตคู่นี้ไปอยู่ที่วังพระวรวงศ์เธอ พระองค์เจ้านรเศรษฐสุริยลักษณ์ เมื่อพระองค์เจ้านรเศรษฐ์สิ้นพระชนม์ ก็ได้ย้ายสิงโตไปตั้งอยู่หน้าพระที่นั่งศิวโมกขพิมาน ในพิพิธภัณฑสถานแห่งชาติ ปัจจุบันย้ายไปอยู่หน้าตึกกองบัญชาการกองทัพบก ถนนราชดำเนินนอก
ภาษาเตลูกู
ชาวอังกฤษในคริสต์ศตวรรษที่ 19 เรียกภาษาเตลูกูว่า ภาษาอิตาลีของโลกตะวันออก (Italian of the East) เนื่องจากทุกคำในภาษาเตลูกูลงท้ายด้วยเสียงสระ แต่เชื่อว่านักสำรวจชาวอิตาลี นิกโกเลาะ ดา กอนตี (Niccolò Da Conti) ได้คิดวลีนี้ในคริสต์ศตวรรษที่ 15
ด้วยจำนวนผู้พูดภาษาแม่เกือบ 81 ล้านคนตามสำมะโน ค.ศ. 2011 ทำให้ภาษาเตลูกูเป็นภาษาที่มีผู้พูดมากเป็นอันดับ 4 ของประเทศอินเดีย และอันดับที่ 15 ของโลกตามรายการภาษาตามจำนวนผู้พูดภาษาแม่ของ Ethnologue ภาษานี้ยังเป็นภาษาที่ได้รับการคุ้มครองในประเทศแอฟริกาใต้ และถูกเสนอเป็นภาษาทางเลือกที่สามในโรงเรียนที่จังหวัด KwaZulu-Natal มีจารึกก่อนสมัยอาณานิคมที่เขียนในภาษาเตลูกูเกือบ 10,000 ชิ้น
จุดกำเนิด
ภาษาเตลูกูมีจุดกำเนิดจากภาษาดราวิเดียนดั้งเดิมและอยู่ในกลุ่มดราวิเดียนกลาง-ใต้ โดยผู้พูดมีจุดกำเนิดมาจากกลุ่มชนที่อยู่ตอนกลางของที่ราบสูงเดกคาน และได้รับอิทธิพลจากภาษาสันสกฤตมาก จารึกภาษาเตลูกูมีอายุย้อนหลังไปได้ถึง พ.ศ. 143 พบที่ตำบลกูร์นูล
รากศัพท์
รากศัพท์ที่แน่นอนของคำว่า "เตลุกู"หรือ "เตลุคุ" ยังไม่ทราบแน่ชัด โดยทั่วไปอธิบายว่ามาจากคำว่าไตรลิงกะ ในไตรลิงกะ เทศา ในศาสนาฮินดูคำว่า ไตรลิงกะ เทศา หมายถึงดินแดนที่อยู่ระหว่างวิหารของพระศิวะ 3 แห่ง คือ กาละหัตถี ศรีศัยลัม และทรักศรมัม ไตรลิงกะ เทศานี้อยู่ที่แนวชายแดนดั้งเดิมของบริเวณเตลูกู รูปแบบอื่นๆของคำนี้ เช่น เตลุงกะ เตลิงคะ เตลังกนะ และเตนุงกะพบได้เช่นกัน มีคำกล่าวว่าไตรลิงกะในรูปของไตรลิกกอนปรากฏในงานของปโตเลมีในฐานะชื่อของดินแดนที่อยู่ทางตะวันออกของแม่น้ำคงคา นักวิชาการอื่นๆเปรียบเทียบไตรลิงคะกับชื่อพื้นเมืองอื่นๆที่กำหนดโดยพลินี เช่น โบลิงเก มักโดคาลิงเก และโมโด กาลิงกัม โดยชื่อหลังนั้นระบุว่าเป็นเกาะในแม่น้ำคงคา A.D. Campbell ได้กล่าวไว้ในบทนำของตำราไวยากรณ์ภาษาเตลูกูของเขาว่าโมโด กาลิงกัมอาจจะอธิบายได้ด้วยการแปลภาษาเตลูกูคำว่าตรีสินงกัมและเปรียบเทียบส่วนแรกของคำ โมโด กับมุดุกะซึ่งเป็นรูปคำที่ใช้ในวรรณคดีภาษาเตลูกู โดยมุดุแปลว่าสาม
Bishop Caldwell อธิบายว่าโมโด กาลิงกัมมาจากภาษาเตลูกู มุดุ กาลิงกัมหมายถึงกาลิงกัสทั้งสามซึ่งเป็นชื่อพ้องกับที่พบในจารึกภาษาสันสกฤต และกาลิงกะปรากฏในจารึกพระเจ้าอโศกมหาราชและเริ่มปรากฏรูปคำว่ากลิงก์ซึ่งกลายเป็นคำที่ใช้เรียกคนที่มาจากอินเดียตอนใต้ในมาเลเซีย K.L. Ranjanam เห็นว่าคำว่ากลิงก์มาจากตะละดิง ซึ่งเป็นผู้นำสูงสุดของเขตอันธระ M.R. Shastri เห็นว่ามาจากคำว่าเตลุงคะที่มาจากภาษาโกณฑี เตลู แปลว่าขาว แล้วทำให้อยู่ในรูปพหูพจน์โดยเดิม –unga ซึ่งอาจจะเป็นการอ้างอิงถึงคนผิวขาว G.J. Sumayaji อธิบายว่า ten- หมายถึงใต้ ในภาษาดราวิเดียนดั้งเดิม และอาจจะมาจากเตนุงกู หมายถึงผู้คนทางใต้
ชื่อเดิมของแผ่นดินเตลูกูคือเตลิงกะ/เตลิงกะเทศะ ซึ่งดูคล้ายกับว่ามาจากรากศัพท์ เตลิ- และเติม –nga ซึ่งเป็นหน่วยสร้างคำทั่วไปในภาษาตระกูลดราวิเดียน คำว่าเตลิปรากฏในภาษาเตลูกูแปลว่าสว่าง คำว่ากลิงก์อาจจะมีพื้นฐานเดียวกับคำในภาษาเตลูกู กาลูกูตะหมายถึงอยู่รอดและมีชีวิต และความหมายโดยนัยคือความเป็นคน
พ.ศ. 943 – 1053
การค้นพบป้ายจารึกอักษรพราหมีอ่านได้ว่า ทัมภยา ธานัม พบบนหินสบู่เมื่อ 1,457 ปีก่อนพุทธศักราช ซึ่งเป็นหลักฐานที่พิสูจน์ว่าภาษาเตลูกูเป็นที่รู้จักก่อนแนวคิดที่รับรู้กันทั่วไปในรัฐอันธรประเทศ หลักฐานปฐมภูมิคือจารึกภาษาสันสกฤต/ปรากฤตที่พบในบริเวณนั้นซึ่งมีชื่อบุคคลและสถานที่เป็นภาษาเตลูกูแทรกอยู่ในยุคนี้ ซึ่งมีการใช้ภาษาเตลูกูในสมัยที่มีการปกครองของราชวงศ์ศตวหนะ ซึ่งพูดภาษาปรากฤต คำในภาษาเตลูกูปรากฏในบทกวีภาษามหาราษฏรีที่เป็นภาษาปรากฤตที่รวบรวมเมื่อ 457 ปีก่อนพุทธศักราช โดยกษัตริย์ทละในราชวงศ์ศตวหนะ ผู้พูดภาษาเตลูกูอาจจะเป็นกลุ่มคนที่เก่าแก่ที่สุดที่อาศัยในแผ่นดินบริเวณแม่น้ำกฤษณาและโคทาวารี
พ.ศ. 1643 – 1943
เป็นยุคที่วรรณกรรมมีความก้าวหน้ามากขึ้น และเริ่มนำคำที่เป็นภาษาพูดเข้าไปใช้ในบทกวี ยุคนี้ยังเป็นยุคที่ศาสนาอิสลามแผ่มาถึงเตลังกนะและเกิดอักษรเตลูกู-กันนาดาขึ้น
พ.ศ. 1943 - 2443
ในยุคนี้ ภาษาเตลูกูมีการเปลี่ยนแปลงมาก ภาษาในเตลังกนะเริ่มแตกเป็นสำเนียงต่างๆ ซึ่งเป็นผลมาจากบทบาทของศาสนาอิสลามจากการถูกปกครองโดยสุลต่านราชวงศ์ตุกลิกที่ก่อตั้งขึ้นในเดกคานตอนเหนือราวพุทธศตวรรษที่ 19 อย่างไรก็ตาม จักวรรดิวิชัยนครมีความโดดเด่นใน พ.ศ. 1875 จนถึงราว พ.ศ. 2143 ทำให้เกิดยุคทองของวรรณคดีเตลูกูเมื่อถึงพุทธสตวรรษที่ 22 การปกครองของมุสลิมเริ่มขยายตัวลงทางใต้จนเกิดการก่อตั้งราชรัฐไฮเดอราบัดโดยราชวงศ์อาซาฟ ยะห์ ใน พ.ศง 2267 ทำให้ภาษาเตลูกูได้รับอิทธิพลจากภาษาเปอร์เซียและภาษาอาหรับมากในยุคนี้
พ.ศ. 2443 - ปัจจุบัน
ยุคนี้เป็นยุคที่ได้รับอิทธิพลจากภาษาอังกฤษ การสื่อสารสมัยใหม่ สื่อสิ่งพิมพ์ ซึ่งเป็นผลมาจากการปกครองของอังกฤษ เริ่มมีสื่อสมัยใหม่เช่นโทรทัศน์ วิทยุและสื่อสิ่งพิมพ์ตั้งแต่ พ.ศ. 2483 มีการกำหนดรูปแบบมาตรฐานของภาษาเพื่อการสอนในโรงเรียน
การแพร่กระจายทางภูมิศาสตร์
ภาษาเตลูกูส่วนใหญ่จะใช้พูดในรัฐอานธรประเทศ และรัฐใกล้เคียง เช่น รัฐทมิฬนาฑู พอนดิเชอร์รี รัฐกรณาฏกะ รัฐมหาราษฏระ รัฐโอริศาและรัฐฉัตตีสครห์ นอกจากนี้ยังใช้พูดในบาห์เรน ฟิจิ มาเลเซีย มอริเชียส แอฟริกาใต้ สหรัฐอาหรับเอมิเรตส์ สหรัฐอเมริกาและอังกฤษ และเป็นภาษาที่ใช้พูดเป็นอันดับสองในอินเดีย รองจากภาษาฮินดี
การเป็นภาษาราชการ
ภาษาเตลูกูเป็นหนึ่งในภาษาราชการ 22 ภาษาของอินเดีย เป็นภาษาราชการของรัฐอานธรประเทศตั้งแต่การสถาปนารัฐเมื่อเดือนตุลาคม พ.ศ. 2496 และยังเป็นภาษาราชการในตำบลยานัมของสหภาพพอนดิเชอร์รี
สำเนียง
ภาษาเตลูกูมีสำเนียงต่างกันมากมาย สำเนียงมาตรฐานของภาษาเตลูกูเรียกสุทธภาษา
ไวยากรณ์
ในภาษาเตลูกูจะเรียงประโยคจาก กรรตะ కర్త (ประธาน), กรรมะ కర్మ (กรรม) และ กริยะ క్రియ (กริยา) ภาษาเตลูกูมีการใช้ วิภักถิ విభక్తి (บุพบท) ด้วย
การผันคำ
ภาษาเตลูกูเป็นภาษารูปคำติดต่อซึ่งมีการเติมพยางค์ที่แน่นอนที่ท้ายคำเพื่อแสดงการก
การต่อคำเช่นนี้ใช้กับคำนามทุกชนิดทั้งในรูปเอกพจน์และพหูพจน์ ตารางต่อไปนี้แสดงการกอื่น ๆ ในภาษาเตลูกู
การเชื่อมคำอย่างซับซ้อน
ตัวอย่างที่แสดงมาทั้งหมดเป็นการเชื่อคำเพียงระดับเดียว ภาษาเตลูกูมีการเชื่อมคำโดยใช้ปัจจัยหลายตัวเชื่อมต่อกับตำเพื่อให้เกิดคำที่ซับซ้อนขึ้นได้ ตัวอย่างเช่น อาจเติมทั้ง "నుంచి; นินชิ - จาก" และ "లో; โล - ใน" เข้ากับคำนามเพื่อหมายถึงภายใน เช่น "రాములోనుంచి; รามุโลนินชิ - จากข้างในของรามะ" หรือตัวอย่างการเชื่อมต่อ 3 ระดับ: "వాటిమధ్యలోనుంచి; - จากในระหว่างพวกเขา"
คำสรรพนามที่ครอบคลุม/ไม่ครอบคลุม
ภาษาเตลูกูมีสรรพนาม "เรา" 2 คำ คือรวมผู้ฟัง (మనము; มะนะมุ) กับไม่รวมผู้ฟัง (మేము; เมมุ) เช่นเดียวกับภาษาทมิฬและภาษามลยาฬัม แต่ลักษณะนี้ไม่พบในภาษากันนาดาสมัยใหม่
คำศัพท์
ภาษาเตลูกูมีรากศัพท์ที่มาจากภาษาในกลุ่มดราวิเดียนเอง โดยมากเป็นศัพท์ที่ใช้เกี่ยวกับเรื่องทั่วไปหรือในชีวิตประจำวัน เช่น తల; ตะละ (หัว), పులి; ปุลิ (เสือ), ఊరు; อูรุ (เมือง) อย่างไรก็ตาม ภาษาเตลูกูมีศัพท์จากภาษาสันสกฤตและภาษาปรากฤตปนอยู่มาก อิทธิพลที่สำคัญอย่างหนึ่งคือ การที่กษัตริย์ศตวหนะให้ใช้ภาษาปรากฤตเป็นภาษาราชการแม้ว่าคนส่วนใหญ่จะพูดภาษาเตลูกู
ระบบการเขียน
บทความหลัก:อักษรเตลูกู
อักษรเตลูกูเขียนจากซ้ายไปขวา หน่วยย่อยของการเขียนคือพยางค์ แต่ละพยางค์ประกอบด้วยสระ (อัชชุหรือสวระ) และพยัญชนะ (หัลลุหรือวยันชัน) พยัญชนะที่เรียงกันเป็นกลุ่ม บางตัวมีรูปต่างไปจากเดิม พยัญชนะมีทั้งรูปบริสุทธิ์ที่ไม่มีเสียงสระและรูปที่มีเสียงอะ เมื่อรวมสระกับพยัญชนะ สระจะเป็นเครื่องหมายติดกับพยัญชนะเรียก มาตรัส ซึ่งมีรูปร่างต่างจากสระปกติ
อักษรเตลูกูมีทั้งหมด 60 เครื่องหมาย เป็นสระ 16 ตัว ตัวเปลี่ยนสระ 3 ตัว พยัญชนะ 41 ตัว มีการเว้นช่องว่างระหว่างคำ เมื่อจบประโยคจะจบด้วยเส้นเดี่ยว (ปุรนา วิรมะ) หรือเส้นคู่ (กีรฆา วิรมะ)
ตำบลสำเภาล่ม
ตำบลสำเภาล่ม เป็นตำบลใน อำเภอพระนครศรีอยุธยา จังหวัดพระนครศรีอยุธยา
ประวัติศาสตร์
ตำบลสำเภาล่มเป็นจุดบรรจบของแม่น้ำ 2 สาย คือ แม่น้ำป่าสัก และ แม่น้ำเจ้าพระยา โดยมีภูมิประเทศเป็นทางแยก 3 ทาง กระแสน้ำได้ก่อตัวขึ้นในจุดที่เรือและเรือสำเภามักจะพลิกคว่ำและจมลงตั้งแต่สมัยอยุธยาเป็นเมืองหลวงของประเทศไทยเมื่อกว่า 600 ปีที่แล้ว
ตามตำนาน เรือของเจ้าหญิงจีนพระนามว่า เจ้าหญิงสร้อยดอกหมาก ล่มและจมลงหน้าวัดพนัญเชิง อีกตำนานเล่าว่ามาจากเรือสำเภาจีนที่จมลงจากการค้าขายที่นี่ เรือมักจะประสบอุบัติเหตุพลิกคว่ำและจมบ่อย ๆ มีเรื่องเล่าว่าเมื่อน้ำลด จะพบซากเรืออัปปางมากมาย
บันทึกในสมัยอยุธยาระบุว่ามี เรือนแพ เรียงรายตั้งแต่หน้าวัดพนัญเชิงถึง วัดไชยวัฒนาราม เป็นระยะทางประมาณ 3 กม. (1.9 ไมล์) และมีเรือนแพอยู่รอบเกาะเมืองอยุธยา (ตัวเมืองอยุธยาล้อมรอบด้วยน้ำทุกด้านเหมือนเกาะ) ในยุคนั้นพื้นที่นี้ถือว่าเป็นตลาดน้ำขนาดใหญ่และมีเครือข่ายทางน้ำที่มีเรือนแพทอดยาวไปในแม่น้ำประมาณ 10,000 หลัง มักมีเรือบรรทุกของที่ไม่ใช่ไม้แปรรูปหรือผลิตภัณฑ์ในประเทศจาก ตาก และ เพชรบูรณ์ มาค้าขาย มีชุมชนชาวจีนอยู่บริเวณวัดพนัญเชิง นอกจากนี้ยังมีชุมชนชาวต่างชาติหลายเชื้อชาติ ได้แก่ ชาวโปรตุเกส ดัตช์ ญี่ปุ่น และชาวจาม พวกเขาได้รับอนุญาตจากราชสำนักอยุธยาให้ตั้งบ้านเรือนอยู่ทั้งสองฟากของแม่น้ำเจ้าพระยา เรือสำเภามักจะทอดสมอเพื่อทำการค้า และระหว่างทางไปแม่น้ำป่าสัก เป็นที่ตั้งของโรงจอดสำเภาหลวงของราชสำนัก
ตามบันทึกของ พระยาโบราณราชธานินทร์ (พร เดชะคุปต์) ข้าหลวงเทศาภิบาล มณฑลกรุงเก่า (ชื่อทางกคารของจังหวัดพระนครศรีอยุธยาในสมัยของพระบาทสมเด็จพระจุลจอมเกล้าเจ้าอยู่หัว) และนักโบราณคดีคนสำคัญในยุคนั้น ระบุว่าแผ่นดินในตัวเมืองอยุธยาแต่เดิมไม่ใช่เกาะ แต่ดูเหมือนแหลมยื่นจาก ทุ่งหันตรา ทางตะวันตกไปจรดตะวันออกจนถึงแนวแม่น้ำเจ้าพระยาที่ไหลมาจากทิศเหนือและไหลวนไปทางทิศใต้จนถึงหน้าวัดพนัญเชิง ทำให้แผ่นดินรูปแหลมกลายเป็นเกาะที่ล้อมรอบด้วยน้ำ 3 ด้าน
ทางทิศตะวันออกของเกาะเมืองอยุธยามีคูน้ำชื่อ คลองคูขื่อหน้า ไหลออกจาก หัวรอ (ที่ปัจจุบันมีประชากรและตลาดเก่าแก่ชื่อเดียวกันอยู่ทางทิศตะวันออกเฉียงเหนือใกล้กับ พระราชวังจันทรเกษม) ไปบรรจบกับแม่น้ำเจ้าพระยาที่หน้าวัดพนัญเชิง ในรัชสมัย สมเด็จพระมหาธรรมราชาธิราช ทรงบัญชาให้ขุดขยายทางน้ำนี้ให้กว้างกว่าเดิม เมื่อเวลาผ่านไปกระแสน้ำก็ไหลเร็วขึ้นและรุนแรงขึ้น มันกัดเซาะตลิ่งและทรุดตัวลงสู่แม่น้ำป่าสักดังในปัจจุบัน ดังนั้นตัวเมืองอยุธยาจึงถูกล้อมรอบด้วยน้ำทุกด้านเหมือนเกาะ จึงเป็นที่มาของชื่อ เกาะเมืองอยุธยานับแต่นั้นมา
ปัจจุบันพื้นที่ตำบลสำเภาล่มมักเกิดอุบัติเหตุเรือล่มและจมอยู่บ่อยครั้ง
ภูมิศาสตร์
ตำบลสำเภาล่มถือว่าอยู่ทางตอนล่างของอำเภอพระนครศรีอยุธยาโดยอยู่นอกเกาะเมืองอยุธยา
สภาพภูมิประเทศของตำบลสำเภาล่มเป็นที่ราบลุ่มจึงเหมาะสำหรับการปลูกข้าว มีน้ำท่วมขังในฤดูฝนประมาณ 2-3 เดือน โดยมีแม่น้ำเจ้าพระยาไหลผ่าน ไม่มีป่าไม้ในพื้นที่
ตำบลข้างเคียง ได้แก่ (ตามเข็มนาฬิกาจากทิศเหนือ) ตำบลประตูชัย ตำบลเกาะเรียน ตำบลคลองตะเคียน และตำบลปากกราน
ประชากร
ในปี พ.ศ. 2541 ตำบลสำเภาล่มมีประชากรทั้งหมด 6,368 คน
คิม จ็อง-อู
คิม จ็อง-อู (김정우; 金廷祐; เกิด 19 กุมภาพันธ์ พ.ศ. 2541) หรือรู้จักกันในชื่อ จ็องอู เป็นนักร้อง นักเต้น และพิธีกรชาวเกาหลีใต้ เขาเป็นสมาชิกของวงบอยแบนด์เอ็นซีที (เอ็นซีทียู, เอ็นซีที 127) ภายใต้สังกัด เอสเอ็มเอนเตอร์เทนเมนต์
เขาเดบิวต์เป็นสมาชิกเอ็นซีทียูในปี พ.ศ. 2561 และเข้าร่วมเอ็นซีที 127 ในปีเดียวกัน เขาเป็นนักร้องนำและนักเต้นนำในเอ็นซีที 127 อย่างเป็นทางการ
ซูเปอร์แมน (พิภพ-สอง)
ซูเปอร์แมนแห่งพิภพ-สอง (Superman of Earth-Two) เป็นตัวละครในหนังสือการ์ตูนชุดของสำนักพิมพ์ดีซีคอมิกส์ ปรากฏตัวครั้งแรกในหนังสือการ์ตูนเรื่อง Justice League Vol 1. ฉบับที่ 73 (สิงหาคม 1969) เขาเป็นรุ่นของซูเปอร์ฮีโร่ชาวดาวคริปตัน ความเป็นจริงทางเลือกที่เรียกว่าพิภพสอง ซึ่งแตกต่างจากที่เป็นที่นิยมมากขึ้นในพิภพหนึ่ง
ลี แกรนต์
1927
อาหารบาห์เรน
อาหารบาห์เรนแบบดั้งเดิมส่วนใหญ่ประกอบด้วยปลา เนื้อ และข้าว อาหารดั้งเดิมอย่างหนึ่งคือ machboos (مجبوس) ทำจากเนื้อหรือปลาเสิร์ฟพร้อมข้าว อาหารอีกอย่างหนึ่งที่รู้จักกันดีคือ muhammar (محمر) ซึ่งเป็นข้าวหวานที่เสิร์ฟกับน้ำตาล ชาวบาห์เรนยังกินอาหารอาหรับอื่น ๆ เช่น falafel ซึ่งเป็นถั่วชิกพีทอดเสิร์ฟในขนมปังและ shawarma ซึ่งเป็นเนื้อแกะหรือไก่ย่างด้วยการหมุนยัดไส้ในขนมปังพิตา ขนมพื้นบ้านได้แก่ samboosa และขนมอบ
ส่วนที่สำคัญของอาหารบาห์เรนคือปลาสดของอ่าวเปอร์เซียราชาของปลาคือปลาเก๋า (Hamour; هامور) ซึ่งรับประทานด้วยการย่าง ทอดหรือนึ่ง ปลาที่นิยมอื่น ๆ ได้แก่ Safi (صافي) (rabbitfish) ปลาทู (Chanad; شند) และ Sobaity (صبيطي) ส่วนมากนิยมกินปลากับข้าว ช่วงที่อยู่ภายใต้การปกครองของอังกฤษทำให้การกินปลากับมันฝรั่งทอดเป็นที่นิยมในประเทศบาห์เรน
อาหารที่มีชื่อเสียงอีกอย่างหนึ่งคือ Qoozi (قوزي) (Ghoozi) ซึ่งเป็นเนื้อแกะย่างยัดไส้ข้าว ไข่ต้ม หัวหอมและเครื่องเทศ ขนมปังแบนแบบดั้งเดิมที่เรียกว่า ค็อบซ์ (خبز) เป็นขนมปังแบนอบในเตาอบขนาดใหญ่พิเศษ มักจะกินกับซอส mahyawa ที่ทำจากปลา
ของหวานแบบดั้งเดิมที่นิยมมากที่สุดคือ Halwa Showaiter หรือ Halwa Bahraini มันเป็นเจลลี ทำด้วยแป้งข้าวโพด หญ้าฝรั่น และถั่วต่าง ๆ กาแฟเรียกว่า Gahwa (قهوة) ถือเป็นส่วนหนึ่งของการต้อนรับแบบดั้งเดิมในประเทศบาห์เรน มักจะเสิร์ฟในหม้อกาแฟ ซึ่งเรียกว่า dalla (دلة) ในประเทศบาห์เรน จะให้บริการกาแฟในถ้วยเล็กที่ใช้เฉพาะกับกาแฟเรียกว่า finjan (فنجان) Sheesha (شيشة) แบบดั้งเดิมหรือมอระกู่ เป็นที่นิยมสูบในหมู่ชายบาห์เรนจำนวนมาก ให้บริการมอระกู่ในร้านกาแฟเปิดโล่งที่คนในท้องถิ่นสามารถไปพบปะพูดคุยกันขณะสูบมอระกู่ ปัจจุบันยังพบในการสูบมอระกู่ในร้านกาแฟ
รถไฟใต้ดินปักกิ่ง สายปาทง
รถไฟใต้ดินปักกิ่ง สายปาทง เป็นเส้นทางรถไฟฟ้าฝั่งตะวันออกในระบบรถไฟใต้ดินปักกิ่ง ซึ่งขยายปลายทางด้านทิศตะวันออกของ  เป็นเส้นทางเรียกที่ตั้งชื่อเส้นทางโดยใช้ตัวอักษรแทนตัวเลข บางครั้งถูกเรียกว่า สาย 8T
ปัจจุบันมีระยะทาง 18.9 กิโลเมตร จากสถานีซื่อฮุ่ย ถึงสถานีถู่เฉียว สีประจำเส้นทางคือสีแดง เหมือนกับ ซึ่งเส้นทางนี้ช่วยบรรเทาความหนาแน่นของผู้โดยสารใน  ซึ่งวิ่งขนานกันได้ถึงร้อยละ 12.14
เมเจอร์ลีกเบสบอล
เมเจอร์ลีกเบสบอล (Major League Baseball) ย่อว่า เอ็มแอลบี (MLB) เป็นลีกเบสบอลมืออาชีพ ประกอบไปด้วยทีมที่เล่นในอเมริกันลีก และเนชั่นแนลลีก โดยทั้งสองลีกรวมอยู่ในปี ค.ศ. 2000 เป็นองค์กรเดียวที่นำโดยกรรมาธิการเบสบอล หลังจาก 100 ปีที่แยกออกจากหน่วยงานตามกฎหมาย เมเจอร์ลีกเบสบอลถือเป็นหนึ่งในกีฬาเมเจอร์ลีกมืออาชีพของสหรัฐอเมริกาและแคนาดา
การปลุกเครื่อง
การปลุกเครื่อง (Booting) ในการคำนวณการบูต (หรือเรียกว่าบูตอัพ) เป็นชุดเริ่มต้นของการดำเนินงาน ที่งานระบบคอมพิวเตอร์ทำเมื่อพลังงานไฟฟ้าเข้าสู่ CPU CPUจะเปิดกระบวนการเริ่มต้นขึ้นเมื่อคอมพิวเตอร์เปิดอยู่เป็นครั้งแรกหรือเปิดอีกหลังจากที่ถูกปิดและจะสิ้นสุดลงเมื่อคอมพิวเตอร์พร้อมที่จะดำเนินการตามปกติ ในสมัย​​คอมพิวเตอร์ที่ใช้งานทั่วไปนี้สามารถใช้นับวินาทีและมักจะผลที่เกี่ยวข้องกับการแสดงการทดสอบตัวเอง และการเริ่มต้นอุปกรณ์ต่อพ่วงและเริ่มต้นระบบปฏิบัติการ ระบบคอมพิวเตอร์จำนวนมากยังช่วยให้การดำเนินงานเหล่านี้จะกระทำโดยคำสั่งซอฟต์แวร์โดยไม่ต้องไซคลิง พาวเวอร์ หรือที่เป็นที่รู้จักกันว่าซอฟต์บูตแม้บางคนเริ่มต้นของการดำเนินงานอาจจะมีการข้ามบนซอฟต์บูต บูตเป็นโปรแกรมคอมพิวเตอร์ที่โหลดระบบปฏิบัติการหลักหรือสภาพแวดล้อมรันไทม์สำหรับคอมพิวเตอร์หลังจากเสร็จสิ้นการทดสอบด้วยตนเอง
คอนติเนนตัล แอร์ไลน์
คอนติเนนตัล แอร์ไลน์ (Continental Airlines) เป็นสายการบินที่มีขนาดใหญ่เป็นอันดับ 4 ของสหรัฐอเมริกา มีสำนักงานใหญ่อยู่ที่เมืองฮิวสตัน รัฐเท็กซัส ให้บริการในยุโรป, ลาตินอเมริกา, เอเชียแปซิฟิก และอเมริกาเหนือ
คอนติเนนตัล เข้าร่วมพันธมิตรสายการบินสกายทีม เมื่อเดือนกันยายน พ.ศ. 2547 และได้ออกมาเมื่อวันที่ 24 ตุลาคม ปีพ.ศ. 2552 และได้เข้าร่วมกับกลุ่มพันธมิตรสายการบินสตาร์อัลไลแอนซ์แทนในวันที่ 27 ตุลาคม พ.ศ. 2552
จุดหมายปลายทาง
ตอนติเนนตัล แอร์ไลน์ ให้บริการเที่ยวบินทั่วสหรัฐอเมริกา แคนาดา ละตินอเมริกา ยุโรป และภูมิภาคเอเชียแปซิฟิก เมื่อรวมกับบริษัทในเครือแล้ว บริษัทมีเที่ยวบินขาออกมากกว่า 2,423 เที่ยวต่อวัน
เอ็ดเวิร์ด มายา
เอ็ดเวิร์ด มายา (Edward Maya) เกิดเมื่อวันที่ 29 มิถุนายน ค.ศ. 1986 ในบูคาเรสต์ เป็นนักดนตรี โปรดิวเซอร์ นักแต่งเพลง ชาวโรมาเนีย เขาจบการศึกษาจากโรงเรียนอีเนสกูมิวสิกไฮสคูล ในบูคาเรสต์ จากนั้นศึกษาที่บูคาเรสต์คอนเซอร์วาทอรี
ฤดูร้อนปี ค.ศ. 2009 มายาออกเพลงแรกในฐานะศิลปินกับเพลง "Stereo Love" ติดอันดับ 2 บนโรมาเนียนซิงเกิ้ลส์ชาร์ตส ต่อมาในปีนั้นเพลงนี้ก็กลายเป็นฮิตในคลับทั่วโลก และเพลงติดชาร์ตป็อปในเนเธอร์แลนด์ สหราชอาณาจักรและเบลเยี่ยม "Stereo Love" ยังเป็นเพลงที่ติดชาร์ตในยูโรเปียนท็อปฮอต 100 ยาวนานที่สุดคือ ติดต่อกัน 52 สัปดาห์
มหาวิทยาลัยดืสบวร์ค-เอ็สเซิน
ประวัติมหาวิทยาลัย
มหาวิทยาลัยดืสบวร์ค-เอ็สเซินนั้นมีประวัติที่น่าสนใจและน่าสับสนอยู่ไม่น้อยเพราะมีการย้ายที่ การรวมมหาวิทยาลัย และเปลี่ยนชื่ออยู่เป็นระยะ ๆ โดยประวัติของมหาวิทยาลัยโดยสังเขปเป็นไปดังต่อไปนี้
มหาวิทยาลัยดืสบวร์คเดิม
ประวัติของมหาวิทยาลัยนั้นย้อนกลับไปได้ตั้งแต่ปี ค.ศ. 1655 โดยเจ้าชายของอาณาจักรนัสเซา-ซีเกิน (Nassau-Siegen) นามว่าโยฮัน โมริทซ์ (Johann Moritz Fürst von Nassau-Siegen) เป็นผู้ก่อนตั้งมหาวิทยาลัยแรกขึ่นในดืสบวร์ค ทว่าในช่วงปี ค.ศ. 1798 หลังการปฏิวัติฝรั่งเศส พื้นที่ในเขตไรน์ลันท์ ถูกฝรั่งเศสครอบครองและทำให้มหาวิทยาลัยทั้งหมดในเขตนี้ต้องปิดไป ต่อมาในปี ค.ศ. 1818 มหาวิทยาลัยในเขตไรน์ลันท์ได้ถูกเปิดขึ้นใหม่อีกครั้งโดยใช้ชื่อว่ามหาวิทยาลัยไรน์ (Rhein-Universität) ทว่าเป็นการยุบรวมมหาวิทยาลัยดืสบวร์คเดิม มหาวิทยาลัยโคโลญเดิม และมหาวิทยาลัยบ็อนเดิมเข้าไว้ด้วยกัน โดยเลือกเมืองบ็อนเป็นสถานที่ตั้งของมหาวิทยาลัยใหม่เพราะมีความเป็นกลางทางศาสนาในสมัยนั้นขณะที่เมืองโคโลญเป็นคาทอลิกและดืสบวร์คเป็นโปรแตสแตนต์ โดยไม้คทาสัญลักษณ์ของมหาวิทยาลัยดืสบวร์คเดิมและทรัพยากรห้องสมุดส่วนใหญ่ของมหาวิทยาลัยดืสบวร์คเดิมถูกนำไปสร้างเป็นห้องสมุดมหาวิทยาลัยไรน์ [1] ภายหลังเมื่อมีการสถาปนามหาวิทยาลัยดืสบวร์คใหม่ และมหาวิทยาลัยไรน์ได้เปลี่ยนไปเป็นมหาวิทยาลัยบ็อน (ใหม่) มหาวิทยาลัยดืสบวร์คได้มีการขอนำไม้คทาสัญลักษณ์และทรัพยากรบางส่วนคืนจากมหาวิทยาลัยบ็อนแต่ไม่ประสบผลสำเร็จ ทำให้ไม้คทาสัญลักษณ์มหาวิทยาลัยดืสบวร์คยังอยู่ที่เมืองบ็อนจนถึงทุกวันนี้
มหาวิทยาลัยดืสบวร์คยุคต่อมา
หลังจากการยุบรวมของมหาวิทยาลัยดืสบวร์คเดิม ก็เกิดวิทยาลัยขนาดเล็ก ๆ หลายแห่งเกิดขึ้นในดืสบวร์ค และในปี ค.ศ. 1891 Rheinisch-Westfälische Hüttenschule ได้ย้ายจากเมืองโบคุมมายังดืสบวร์คและในเวลาไม่นานก็เปลี่ยนชื่อเป็น Königlich-Preußischen Maschinenbau- und Hüttenschule หลังจากนั้นในปี 1938 วิทยาลัยนี้ก็ได้ใช้ชื่อว่าวิทยาลัยวิศวกรรม (Staatliche Ingenieurschule) ในปี ค.ศ. 1960 วิทยาลัยครูแห่งเขตรัวร์ (Pädagogischen Hochschule Ruhr) ได้รับการจัดตั้งขึ้นในเมืองดืสบวร์ค และในปี ค.ศ. 1972 วิทยาลัยครูแห่งเขตรัวร์และวิทยาลัยวิศวกรรมก็ได้รวมตัวกันเป็นมหาวิทยาลัยโดยใช้ชื่อ Gesamthochschule Duisburg ไม่นานหลังจากนั้นวิทยาลัยอื่น ๆ ในดืสบวร์คก็ถูกรวมเข้ากับมหาวิทยาลัยนี้อีก จนกระทั่งในปี ค.ศ. 1980 มหาวิทยาลัยนี้ก็ถูกเปลี่ยนชื่ออีกครั้งเป็น Universität-Gesamthochschule Duisburg
หลังจากนั้นในปี ค.ศ. 1994 มหาวิทยาลัยดืสบวร์คได้เปลี่ยนชื่อเป็น Gerhard-Mercator-Universität เพื่อให้เกีรยติแก่นักสร้างแผนที่ผู้เป็นหนึ่งในผู้บุกเบิกมหาวิทยาลัยดืสบวร์คเดิม และเป็นผู้คิดค้นระบบการสร้างแผนที่โลกที่ใช้กันในปัจจุบัน นามว่า เคราร์ดึส แมร์กาตอร์
มหาวิทยาลัยเอ็สเซิน
มหาวิทยาลัยเอ็สเซินนั้นเริ่มขึ้นจากการเป็นสถานีอนามัยเอ็สเซิน (Städtischen Krankenanstalten Essen) ซึ่งในปี ค.ศ. 1963 นั้นถูกโอนไปให้เป็นสาขาวิชาหนึ่งของมหาวิทยาลัยมึนสเตอร์ (Westfälischen Wilhelms-Universität Münster) แต่ต่อมาอีกไม่นานสาขาวิชาทางการแพทย์นี้ก็ถูกเปลี่ยนไปสังกัดกับมหาวิทยาลัยโบคุม (Ruhr-Universität Bochum) ในปี ค.ศ. 1972 มหาวิทยาลัยเอ็สเซิน (Universität-Gesamthochschule Essen) ได้ก่อตั้งขึ้นโดยมีจุดมุ่งหมายที่จะต้องการเปลี่ยนย่านอุตสหกรรมเหล็กและถ่านหินเดิมให้กลายสถานศึกษาขั้นสูงของรัฐ และในปีเดียวกันนี้เองที่สถาบันการแพทย์จากมหาวิทยาลัยโบคุมได้โอนกลับมายังเมืองเอ็สเซินดังเดิมโดยสังกัดมหาวิทยาลัยเอ็สเซิน
มหาวิทยาลัยดืสบวร์ค-เอ็สเซิน
มหาวิทยาลัยดืสบวร์คและมหาวิทยาลัยเอ็สเซินได้รวมกันในปี ค.ศ. 2002 ภายใต้ชื่อใหม่ว่ามหาวิทยาลัยดืสบวร์ค-เอ็สเซิน (Universität Duisburg-Essen) ซึ่งการรวมกันของทั้งสองมหาวิทยาลัยนี้ทำให้ลดต้นทุนการดำเนินงานของมหาวิทยาลัยทั้งสอง อีกทั้งยังทำให้ขยายศักยภาพและเพิ่มจำนวนสาขาวิชาให้กับมหาวิทยาลัย และสร้างความพร้อมในการเปิดหลักสูตรภาษาต่างชาติอีกด้วย
ในช่วงแรกของการรวมมหาวิทยาลัยนั้นทางมหาวิทยาลัยดืสบวร์ค-เอ็สเซินได้เปิดสอนอยู่สี่สาขาวิชาหลัก คือสาขาวิชามนุษยศาสตร์และสังคมศาสตร์ สาขาวิชาวิทยาศาสตร์ สาขาวิชาวิศวกรรม และสาขาวิชาแพทยศาสตร์ โดยมีแผนที่จะให้แต่ละสาขาวิชาไปรวมกันอยู่ที่วิทยาเขตใดวิทยาเขตหนึ่งโดยไม่ให้เกิดความซ้ำซ้อนกัน โดยวิทยาเขตเอ็สเซินจะเปิดสอนสาขาวิชาแพทยศาสตร์ และสาขาวิชามนุษยศาสตร์และสังคมศาสตร์ ส่วนวิทาเขตดืสบวร์คจะเปิดสาขาทางวิทยาศาสตร์และสาขาวิชาวิศวกรรมศาสตร์ ทว่าก็ยังมีข้อยกเว้นในบางสาขาวิชา เช่นวิศวกรรมโยธานั้นยังคงอยู่ที่เอ็สเซิน ภาควิชารัฐศาสตร์และภาควิชาสังคมศาสตร์นั้นอยู่ที่ดืสบวร์ค
ด้วยเหตุจากการรวมมหาวิทยาลัยนี้ มหาวิทยาลัยดืสบวร์ค-เอ็สเซินจึงมีจำนวนห้องสมุดหลักอยู่ถึงหกแห่งกระจายในสองวิทยาเขต
หน่วยงาน
ปัจจุบันมหาวิทยาลัยดืสบวร์ค-เอ็สเซิน ประกอบด้วยหน่วยงานต่อไปนี้
แอนโธนี รามอส
แอนโธนี รามอส มาร์ติเนซ (Anthony Ramos Martinez; เกิด 1 พฤศจิกายน ค.ศ. 1991) เป็นนักแสดงและนักร้องชาวอเมริกัน ในปี ค.ศ. 2015 เขาได้ก่อกำเนิดบทบาทคู่ของ จอห์น ลอเรนส์ และ ฟิลิป แฮมิลตัน ในละครเพลงบรอดเวย์เรื่อง |แฮมิลตัน  รามอสยังปรากฏตัวในภาพยนตร์ฉบับปี ค.ศ. 2021 เรื่อง อินเดอะไฮท์ ในบททหารเรือและในภาพยนตร์ปี ค.ศ. 2018 เรื่อง อะสตาร์อิสบอร์น โดยรับบทเป็นรามอน ในปี ค.ศ. 2021 เขาได้รับการเสนอชื่อเข้าชิงรางวัลไพรม์ไทม์เอมีอวอร์ด สาขานักแสดงสมทบชายยอดเยี่ยมในซีรีส์เฉพาะหรือภาพยนตร์ สำหรับการแสดงของเขาบันทึกการแสดงสดในดิสนีย์+ เรื่อง แฮมิลตัน ซึ่งเผยแพร่ในปี ค.ศ. 2020 เขามีกำหนดจะแสดงใน ทรานส์ฟอร์เมอร์ส: ไรส์ออฟเดอะบีสต์ ในปี ค.ศ. 2023
แคม จีกอนเดต์
แคม จอสลิน จีกอนเดต์ ((Cam Gigandet) เกิดเมื่อวันที่ 16 สิงหาคม ค.ศ. 1982 เป็นนักแสดงชาวอเมริกัน เป็นที่รู้จักในการแสดงบทเควิน วอลช็อก รายการ The O.C. ทางช่องฟอกซ์ และบทไรอัน แม็กคาร์ธี ในภาพยนตร์เรื่อง Never Back Down และในปี 2008 จีกอนเดแสดงบทเจมส์ในภาพยนตร์ดัดแปลงจากนวนิยายดัดแปลงของสเตเฟนี เมเยอร์ เรื่อง ทไวไลท์
Glomeridellidae
Glomeridellidae เป็นสกุลของกิ้งกือที่อยู่ในวงศ์ Glomerida.
สปีชีส์ในสกุล ได้แก่:
คณะกรรมการโอลิมปิกจีนไทเป
คณะกรรมการโอลิมปิกจีนไทเป (, รหัสไอโอซี: TPE) เป็นคณะกรรมการโอลิมปิกแห่งชาติที่เป็นตัวแทนของประเทศจีนไทเปสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2465 มีสำนักงานใหญ่ตั้งอยู่ที่ประเทศจีนไทเป เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากจีนไทเปเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี)
การทวีกำลังแรงขึ้นอย่างรวดเร็ว
การทวีกำลังแรงขึ้นอย่างรวดเร็ว (Rapid intensification) เป็นภาวะทางอุตุนิยมวิทยาที่เกิดขึ้นเมื่อพายุหมุนเขตร้อนได้ทวีกำลังแรงขึ้นอย่างรวดเร็วภายในช่วงระยะเวลาสั้น ๆ โดยศูนย์เฮอริเคนแห่งชาติสหรัฐ นิยามการทวีกำลังแรงขึ้นอย่างรวดเร็วนี้ว่า เป็นการเพิ่มขึ้นของความเร็วลมสูงสุดต่อเนื่องของพายุหมุนเขตร้อน ที่เพิ่มขึ้นอย่างน้อย 30 นอต (55 กม./ชม. หรือ 35 ไมล์/ชม.) ภายในช่วงเวลา 24 ชั่วโมง
ภายนอก
ในการที่จะมีการทวีกำลังแรงขึ้นอย่างรวดเร็วเกิดขึ้นได้นั้น จำเป็นต้องมีเงื่อนไขหลายเงื่อนไขเกิดขึ้นพร้อมกัน ประการแรกคือ อุณหภูมิพื้นผิวน้ำทะเล จะต้องอบอุ่นอย่างสุดขีด (ประมาณหรือมากกว่า 30 องศาเซลเซียส หรือ 86 องศาฟาเรนไฮน์) และน้ำที่มีอุณหภูมินี้จะต้องมีช่วงความลึกอย่างเพียงพอ ดังนั้นคลื่นจึงจะไม่หมุนวนพาเอาน้ำที่เย็นกว่าด้านล่างขึ้นมาที่พื้นผิว ประการที่สองคือ ลมเฉือน จะต้องมีความรุนแรงต่ำ ซึ่งเมื่อลมเฉือนมีความรุนแรงสูง การพาความร้อนและการไหลเวียนของพายุหมุนเขตร้อนจะถูกทำให้กระจายออกไปได้ ประการสุดท้ายคือ อากาศแห้ง อากาศแห้งนั้นสามารถจำกัดการทวีกำลังของพายุหมุนเขตร้อนได้
ภายใน
ตามปกติแล้ว แอนไทไซโคลนในบรรยากาศชั้นบนของโทรโพสเฟียร์เหนือพายุจะต้องมีพฤติกรรมที่ดีด้วย คือ เมื่อความกดอากาศต่ำอย่างสุดขีดที่พื้นผิวพัฒนาขึ้น อากาศจะต้องลอยสูงขึ้นอย่างรวดเร็วภายในกำแพงตาของพายุ และแอนไทไซโคลนที่อยู่ที่บรรยากาศชั้นบน จะต้องช่วยให้ช่องของอากาศนี้พัดอากาศออกจากพายุหมุนได้อย่างมีประสิทธิภาพ ส่วนหอคอยความร้อน (Hot towers) ก็มีส่วนเกี่ยวข้องกับการทวีกำลังแรงขึ้นอย่างรวดเร็วของพายุหมุนเขตร้อนด้วยเช่นกัน แม้ว่าจะมีการวินิจฉัยแล้วว่าเป็นความสามารถที่แตกต่างกันของแต่ละแอ่งพายุ
การตั้งชื่อและคำจำกัดความในอดีต
ศูนย์เฮอร์ริเคนแห่งชาติสหรัฐเคยเรียกการทวีกำลังแรงขึ้นอย่างรวดเร็วนี้ว่า rapid deepening หรือ การแรงขึ้นอย่างรวดเร็ว ของพายุหมุนเขตร้อน โดยนิยามว่า เป็นการลดลงของความกดอากาศที่ศูนย์กลาง 42 มิลลิบาร์ (1.240 นิ้วปรอท) ในช่วงระยะเวลา 24 ชั่วโมง อย่างไรก็ตาม ได้มีการเปลี่ยนคำนิยามใหม่ คือ เป็นการเพิ่มขึ้นของความเร็วลมสูงสุดต่อเนื่องของพายุหมุนเขร้อน ที่เพิ่มขึ้นอย่างน้อย 30 นอต (55 กม./ชม. หรือ 35 ไมล์/ชม.) ภายในช่วงเวลา 24 ชั่วโมง
จังหวัดของประเทศสเปน
ประเทศสเปนและแคว้นปกครองตนเองของประเทศสเปนแบ่งเขตการปกครองย่อยออกเป็น จังหวัด (สเปนและprovincia; província; probintzia) รวมทั้งหมด 50 จังหวัด ระบบจังหวัดของสเปนได้รับการรับรองในรัฐธรรมนูญ ค.ศ. 1978 แต่มีต้นกำเนิดย้อนไปได้ถึง ค.ศ. 1833 เซวตา, เมลียา และปลาซัสเดโซเบรานิอาไม่ได้เป็นส่วนหนึ่งของจังหวัดใด
ยูลีอา ฮาเคอ
ยูลีอา ฮาเคอ (เกิด 2 กันยายน ค.ศ. 1971 ที่Munich) เป็นนักแสดงและนักพากย์หญิงชาวเยอรมัน
ยูลีอาน บรันท์
ยูลีอาน บรันท์ (Julian Brandt; เกิดเมื่อวันที่ 2 พฤษภาคม ค.ศ. 1996) เป็นนักฟุตบอลชาวเยอรมัน ปัจจุบันเล่นให้กับสโมสรโบรุสซีอาดอร์ทมุนท์ในตำแหน่งปีก
บรันท์ลงเล่นให้กับทีมเยาวชนเยอรมนีมากกว่า 55 นัด โดยลงเล่นทุกรุ่นตั้งแต่รุ่นอายุไม่เกิน 15 ปี จนถึง รุ่นอายุไม่เกิน 21 ปี รวมไปถึงเป็นหนึ่งในผู้เล่นของเยอรมนีที่ชนะ ฟุตบอลชิงแชมป์แห่งชาติยุโรป รุ่นอายุไม่เกิน 19 ปี ในปี 2014
ทีมชาติ
เมื่อวันที่ 17 พฤษภาคม ค.ศ. 2016 บรันท์มีรายชื่อผู้เล่นรอบแรกอยู่ใน 27 คนของฟุตบอลชิงแชมป์แห่งชาติยุโรป 2016
เขาได้อยู่ในทีมชาติเยอรมนีในการลงแข่งขันโอลิมปิกฤดูร้อน 2016 และคว้าเหรียญเงินไปได้
บิกตอร์ บัลเดส
ก่อนที่จะร่วมทีมบาร์เซโลนาในฤดูกาล 2002-03 วัลเดสเคยอยู่กับทีมเยาวชนของบาร์เซโลนา และบาร์เซโลนาชุดบี มาก่อน โดยเซ็นสัญญากับสโมสรฟุตบอลบาร์เซโลนา จนถึงปี ค.ศ. 2014
ในต้นปี ค.ศ. 2015 บัลเดสได้ย้ายไปร่วมทีม แมนเชสเตอร์ยูไนเต็ด ในพรีเมียร์ลีก อังกฤษ ในแบบไม่มีค่าตัว ด้วยสัญญา 18 เดือน หลังจากในเดือนตุลาคม ปี ค.ศ. 2014 ได้เคยร่วมฝึกซ้อมกันมาก่อน
บัลเดสได้เล่นให้กับแมนเชสเตอร์ยูไนเต็ดเป็นครั้งแรก ในพรีเมียร์ลีกฤดูกาลเดียวกันเมื่อวันที่ 17 พฤษภาคม ค.ศ. 2015 ที่สนามโอลด์แทรฟฟอร์ด ในนัดที่พบกับ อาร์เซนอล เมื่อลงเป็นตัวสำรองแทนดาบิด เด เคอา ที่ถูกเปลี่ยนตัวออกในนาทีที่ 74 ในขณะนั้นแมนเชสเตอร์ยูไนเต็ดนำอยู่ 1-0 แต่ในนาทีที่ 82 ทีโอ วอลคอตต์ ได้เตะลูกแฉลบตัวของไทเลอร์ แบล็กเก็ตต์ กองหลังของแมนเชสเตอร์ยูไนเต็ดเอง เข้าประตูไป ทำให้จบการแข่งขันเสมอไป 1-1
แต่สถานการณ์กับ แมนเชสเตอร์ยูไนเต็ด นั้น วัลเดสไม่มีโอกาสได้ลงเล่นเป็นตัวจริง ซ้ำยังมีปัญหาขัดใจกับ หลุยส์ ฟาน กัล ผู้จัดการทีมอีก เมื่อ ฟาน กัล ต้องการให้วัลเดสลงเล่นให้ทีมที่อายุต่ำกว่า 21 ปี แต่วัลเดสปฏิเสธ จนกระทั่งสิ้นฤดูกาล ได้มีโอกาสเจรจาเรื่องการย้ายสโมสรกับเบซิคตัส ในซุปเปอร์ลีก ตุรกี แต่ก็ไม่สำเร็จ จึงไม่ได้ย้ายสโมสร
แหล่งข้อมูลอื่น
1982
ฌอน แอสติน
ฌอน แอสติน (Sean Astin) เกิดเมื่อวันที่ 25 กุมภาพันธ์ ค.ศ. 1971 เป็นนักแสดง ผู้กำกับ และโปรดิวเซอร์ ชาวอเมริกัน เป็นที่รู้จักในบทบาท ไมกีย์ วอลช์ ใน The Goonies, บทกับชื่อเรื่อง ใน Rudy, และบทแซมไวส์ แกมจี ในภาพยนตร์ไตรภาค Lord of the Rings ด้านงานทางโทรทัศน์เขารับบทเป็น ลินน์ แม็กกิล ในฤดูกาลที่ 5 ของซีรีส์ 24
อ้างอิง
1971
ตำบลบางพูด (อำเภอปากเกร็ด)
ตำบลบางพูด (Bang Phut) เป็น 1 ใน 12 ตำบลของอำเภอปากเกร็ด จังหวัดนนทบุรี ตำบลบางพูดมีอาณาเขตติดกับ (ตามเข็มนาฬิกาจากทิศเหนือ) ตำบลบางคูวัด จังหวัดปทุมธานี ตำบลบางขะแยง ตำบลบ้านใหม่ ตำบลคลองเกลือ ตำบลปากเกร็ด และตำบลบางตะไนย์ ใน พ.ศ. 2563 ตำบลบางพูดมีประชากรทั้งหมด 63,160 คน
การปกครองส่วนกลาง
ตำบลบางพูดแบ่งออกเป็น 9 หมู่บ้าน ได้แก่
การปกครองส่วนท้องถิ่น
พื้นที่ทั้งหมดของตำบลบางพูด บริหารโดยเทศบาลนครปากเกร็ด
1 มกราคม
วันที่ 1 มกราคม เป็นวันแรกของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 364 วันในปีนั้น (365 วันในปีอธิกสุรทิน)
ยุคสวยงาม
ยุคสวยงามเป็นคำจัดกัดความที่เกิดขึ้นภายหลัง โดยถือเป็น"ยุคทอง"ของยุโรปภาคพื้นทวีป ซึ่งตรงข้ามกับความน่ากลัวของสงครามนโปเลียนและสงครามโลกครั้งที่หนึ่ง ยุคสวยงามเป็นยุคสมัยที่นักประวัติศาสตร์ R. R. Palmer ได้กล่าวว่า: "อารยธรรมยุโรปบรรลุอำนาจสูงสุดในการเมืองโลก และได้ทุ่มเทขยายอิทธิพลแก่ผู้คนนอกทวีปยุโรปด้วย"
เมย์ ยัง
จอห์นนี เมย์ ยัง (Johnnie Mae Young; 12 มีนาคม ค.ศ. 1923 - 14 มกราคม ค.ศ. 2014) เป็นอดีตนักมวยปล้ำอาชีพชาวอเมริกันของWWF และได้เข้าสู่หอเกียรติยศดับเบิลยูดับเบิลยูอีประจำปี 2008
Opisthocheiridae
Opisthocheiridae เป็นสกุลของกิ้งกือที่อยู่ในวงศ์ Chordeumatida.
สปีชีส์ในสกุล ได้แก่:
คณะกรรมการโอลิมปิกจีน
คณะกรรมการโอลิมปิกจีน (, รหัสไอโอซี: CHN) เป็นคณะกรรมการโอลิมปิกแห่งชาติที่เป็นตัวแทนของประเทศจีนสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2453 มีสำนักงานใหญ่ตั้งอยู่ที่ประเทศจีน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากจีนเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี)
เทลมา ริตเตอร์
แหล่งข้อมูลอื่น
1902 1969
มักซ์ ฮิลเลอร์
มักซ์ ฮิลเลอร์ (? - 18 ธันวาคม ค.ศ. 1948) เป็นนักแสดงชายชาวเยอรมัน  ซึ่งมักซ์เคยเล่นภาพยนตร์มากกว่า 20 เรื่อง ตั้งแต่ปี ค.ศ. 1917 ถึง ค.ศ. 1948
เส้นเมริเดียนที่ 134 องศาตะวันออก
เส้นเมริเดียน 134 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสเตรเลีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 134 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 46 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าทางใต้สู่ขั้วโลกใต้ โดยเส้นเมริเดียนที่ 134 องศาตะวันออกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลลัปเตฟ ! scope="row" | 🇷🇺 ! scope="row" | ! scope="row" | 🇷🇺 ! scope="row" style="background:#b0e0e6;" | ทะเลญี่ปุ่น ! scope="row" | 🇯🇵 ! scope="row" style="background:#b0e0e6;" | ทะเลเซโตะใน ! scope="row" | 🇯🇵 ! scope="row" style="background:#b0e0e6;" | มหาสมุทรแปซิฟิก ! scope="row" | 🇮🇩 ! scope="row" style="background:#b0e0e6;" | ทะเลอาราฟูรา ! scope="row" | 🇦🇺 ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ฟาบริซ มูอัมบา
ฟาบริซ มูอัมบา (Fabrice Muamba) เป็นอดีตนักฟุตบอลอาชีพ เกิดเมื่อวันที่ 6 เมษายน พ.ศ. 2531 ที่เมืองกินชาซา ประเทศซาอีร์ (สาธารณรัฐประชาธิปไตยคองโกในปัจจุบัน) อพยพมาอยู่ที่ประเทศอังกฤษขณะมีอายุ 11 ขวบ เข้าเป็นนักฟุตบอลในนามทีมเยาวชนของสโมสรฟุตบอลอาร์เซนอล เมื่อปี พ.ศ. 2545 หลังจากนั้นจึงเซ็นสัญญาเป็นนักฟุตบอลอาชีพกับสโมสรในปี พ.ศ. 2547 และต่อมาเล่นให้กับโบลตันวอนเดอเรอส์
มูอัมบา ตกเป็นข่าวดังไปทั่วโลกเมื่อเดือนมีนาคม พ.ศ. 2555 ขณะทำการแข่งขันฟุตบอลเอฟเอคัพรอบ 8 ทีมสุดท้าย มูอัมบาได้หมดสติขณะทำการแข่งขันในครึ่งแรกซึ่งยังผลให้ต้องหยุดการแข่งขันในครั้งนี้ไปโดยปริยาย และถูกส่งตัวไปทำการรักษาในห้องไอซียู ศูนย์โรคหัวใจ โรงพยาบาลทรวงอกลอนดอน จากนั้นเขาจึงประกาศเลิกเล่นฟุตบอลอาชีพตามคำแนะนำของแพทย์
พีเตอร์ สไมเกิล
พีเตอร์ บอแลสวัฟ สไมเกิล (Peter Bolesław Schmeichel) เกิดเมื่อวันที่ 18 พฤศจิกายน ค.ศ. 1963 เป็นนักฟุตบอลชาวเดนมาร์กเชื้อสายโปแลนด์ (จากชื่อกลางของเขา) และเป็นผู้รักษาประตูระดับตำนานของสโมสรแมนเชสเตอร์ยูไนเต็ด เนื่องจากเขามีส่วนร่วมในการคว้าทริปเปิลแชมป์ในปี ค.ศ. 1999 เขาเคยได้รับการโหวตเป็นผู้รักษาประตูที่ดีที่สุดในโลกเมื่อปี ค.ศ. 1992 และ ค.ศ. 1993 และเป็นหนึ่งในผู้เล่นสำคัญของทีมชาติเดนมาร์กชุดคว้าแชมป์ฟุตบอลยูโร 1992 สไมเกิลนั้นเป็นบิดาของแคสเปอร์ สไมเกิลซึ่งเป็นผู้รักษาประตูเช่นเดียวกันของสโมสรเลสเตอร์ซิตีชุดคว้าแชมป์พรีเมียร์ลีก ฤดูกาล 2015–16
บีมาริสถาน
บีมาริสถาน (بِيْمَارِسْتَان) หรือ dar al-shifa (หรือ darüşşifa ในภาษาตุรกี) หรือ maristan หมายถึงโรงพยาบาลในประวัติศาสตร์ของโลกอิสลาม
ศัพทมูล
Bimaristan มาจากคำภาษาเปอร์เซีย بیمارستان bīmārestān แปลว่า "โรงพยาบาล" โดย bimar- มาจากภาษาปาห์ลาวี vīmār หรือ vemār แปลว่าคนป่วย กับ -stan เป็นคำต่อท้ายหมายถึงสถานที่ นอกจากนี้ คำว่า 'Bimaristan' ยังเป็นคำที่มีรากมาจากภาษาเปอร์เซียหมายถึง "แหล่งกำเนิดของโรค"
ประวัติศาสตร์
โรงพยาบาลสนามถือเป็นบีมาริสถานในยุคแรก ซึ่งมีให้บริการยา อาหาร และน้ำ พร้อมกับแพทย์และเภสัชกร ตามธรรมเนียมถือว่าบิมาริสถานแรกอยู่ในกระโจมที่ตั้งขึ้นโดย Rufaidah al-Asalmia ใน ค.ศ. 627 ระหว่างยุทธการสนามเพลาะ ในโลกอิสลามซึ่งกว้างใหญ่นั้นมีเมืองสำคัญที่มีบิมาริสถานสำคัญและเป็นที่รู้จักมาก คือ แบกแดด, ดามัสกัส และ ไคโร
Kashmireumatidae
Kashmireumatidae เป็นสกุลของกิ้งกือที่อยู่ในวงศ์ Chordeumatida.
สปีชีส์ในสกุล ได้แก่:
สองแคว
สองแคว (–แคฺว) อาจหมายถึง
เวนดี ฮิลเลอร์
คุณหญิง เวนดี มาร์กาเรต ฮิลเลอร์ ดีบีอี (Dame Wendy Margaret Hiller DBE) (15 สิงหาคม ค.ศ. 1912 - 14 พฤษภาคม ค.ศ. 2003) เป็นนักแสดงชาวอังกฤษมีผลงานการแสดงภาพยนตร์และละครเวที เธอมีผลงานการแสดงในช่วงเวลาเกือบ 60 ปี และถึงแม้เธอจะเป็นที่จดจำในผลงานการแสดงในภาพยนตร์ แต่เธอเลือกที่จะแสดงละครเวทีเป็นหลัก
1912 2003
คณะกรรมการภูมิภาคเลนินกราดแห่งพรรคคอมมิวนิสต์สหภาพโซเวียต
คณะกรรมการภูมิภาคเลนินกราดแห่งพรรคคอมมิวนิสต์สหภาพโซเวียต หรือเรียกว่า Leningrad CPSU obkom เป็นคณะกรรมการปกครองสูงสุดของแคว้นเลนินกราดในยุคสหภาพโซเวียตก่อตั้งในวันที่ 1 สิงหาคม ค.ศ. 1927 และถูกยกเลิกในวันที่ 29 สิงหาคม ค.ศ. 1991